b'\n_START_ARTICLE_\nDysplasi\n_START_PARAGRAPH_\nOrdet Dysplasi kommer fra gr\xc3\xa6sk og er sammensat af dys (abnorm) og plasis (formering). Det er en celleforandring med \xc3\xb8get celleproliferation og ufuldst\xc3\xa6ndig differentiering. Dysplasi kan i nogle tilf\xc3\xa6lde udvikles til karcinom og omtales derfor som premaligne forandringer og forstadiet til kr\xc3\xa6ft._NEWLINE_N\xc3\xa5r man skal vurdere om epitheliale celler er dysplastiske, ser patologen bl.a. p\xc3\xa5 f\xc3\xb8lgende kriterier: \xc3\xb8get kerne-/cytoplasma-ratio, kerneatypi, kernepleomorfi (om der er variationer cellekernerne imellem mht. kernest\xc3\xb8rrelse/-form), polymorfi (om der er forskel cellekernerne imellem mht. forgrovet kernestruktur), \xc3\xb8get antal mitoser etc.'